
Sveikatos apsaugos ministerija informuoja apie pakeitimus nuo liepos 1 d. nustojus galioti karantino režimui

	
	Ribojimai karantino metu
	Ribojimai nuo liepos 1 d.

	Kaukių dėvėjimas
	Privalomas vyresniems nei 6 metų asmenims viešose atvirose ir uždarose erdvėse, išskyrus tam tikras išimtis.
	[bookmark: _GoBack]Privalomas vyresniems nei 6 metų asmenims viešose uždarose erdvėse, išskyrus kai sportuojama ar paslaugos teikimo metu, kai paslaugos negalima suteikti paslaugos gavėjui būnant su kauke.

	Galimybių pasas
	Bendravimas. Netaikomi apribojimai privačiose ir viešose uždarose vietose asmenims būti ne didesnėmis nei 10 asmenų, dviejų šeimų ir (ar) dviejų namų ūkių narių grupėmis ir laidotuvių apeigose uždarose erdvėse dalyvauti ne daugiau kaip 50 asmenų, išskyrus ritualines paslaugas teikiančius asmenis.

Paslaugos. Netaikomi paslaugų teikimo ploto ribojimai, kai paslaugos teikiamos tik asmenims, turintiems Galimybių pasą, ir aukšto meistriškumo sporto pratyboms, pramoginiams laivams, pirtims.

Prekyba. Netaikomi parduotuvių, turgaviečių ir kitų viešų prekybos vietų prekybos ploto ribojimai, kai paslaugos teikiamos tik asmenims, turintiems Galimybių pasą, ir aukšto meistriškumo sporto pratyboms, pramoginiams laivams, pirtims.

Viešasis maitinimas ir kitos pramogų vietos. Viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, lošimo namų (kazino) ir lošimo automatų, bingo salonų, lažybų ir totalizatorių punktų veikla uždarose patalpose.

Kultūrinė veikla ir renginiai (kino teatrų ir kino klubų paslaugos, profesionaliojo scenos meno įstaigų lankymas,  komerciniai ir nekomerciniai kultūros, pramogų, sporto renginiai, šventės, mugės, festivaliai ar kiti tam tikrą laiką trunkantys organizuoti žmonių susibūrimai viešoje vietoje iš anksto nustatytu laiku). 
Uždarose erdvėse organizuojamuose renginiuose, gali dalyvauti ne daugiau nei 2 000 žiūrovų ir (ar) dalyvių, žiūrovai ir (ar) dalyviai renginį stebi tik iš sėdimų vietų (išskyrus atvejus, kai organizuojamos gyvūnų parodos), užpildoma ne daugiau kaip 75 proc. visų sėdimų vietų.
Uždarose erdvėse organizuojamuose renginiuose – Lietuvos nacionalinės vyrų krepšinio rinktinės kontrolinėse rungtynėse ir FIBA Olimpinio atrankos turnyro 2020 rungtynėse žiūrovai ir (ar) dalyviai renginį stebi tik iš sėdimų vietų, užpildoma ne daugiau kaip 75 proc. visų sėdimų vietų.
Atvirose erdvėse gali dalyvauti neribotas skaičius žiūrovų ir (ar) dalyvių.
Galima prekiauti maistu ir gėrimais tiek uždarose, tiek atvirose erdvėse, laikantis OV nustatytų sąlygų.
Uždarose erdvėse renginių metu dėvimos kaukės.

Darbo organizavimas.	Valstybės ir savivaldybių institucijose, įstaigose, valstybės ir savivaldybių valdomose įmonėse bei privačiame sektoriuje darbo funkcijas galima atlikti darbo vietoje, kai jas atlieka imunitetą turintys asmenys.

Ugdymas.	Leidžiami neformaliojo suaugusiųjų švietimo užsiėmimai.

Socialinė globa, sveikatos sritis. Leidžiamas gyventojų lankymas visose stacionariose socialinių paslaugų įstaigose, šeimynose, grupinio ir bendruomeninio gyvenimo namuose.
Leidžiama lankyti asmens sveikatos priežiūros įstaigų pacientus.

Nuteistųjų ir suimtųjų lankymas. Leidžiama dalyvauti ilgalaikiuose ir trumpalaikiuose kontaktiniuose pasimatymuose pataisos įstaigose ir tardymo izoliatoriuose.
	Bendravimas. Pasibaigus karantinui žmonių skaičiaus ribojimų nebelieka.

Paslaugos. Pasibaigus karantinui minimalaus ploto ribojimų nebelieka.

Prekyba. Pasibaigus karantinui minimalaus ploto ribojimų nebelieka.

Viešasis maitinimas ir kitos pramogų vietos. Pasibaigus karantinui paslaugos visiems gyventojams gali būti teikiamos tiek lauke, tiek viduje.

Kultūrinė veikla ir renginiai. Dalyvių skaičius neribojamas renginiuose, vykstančiuose atviroje erdvėje.
Renginiai, vykstantys be Galimybių paso, gali vykti tik dalyviams/žiūrovams sėdint.
Uždarose erdvėse vykstančiuose renginiuose be Galimybių paso galimas 75 proc. užpildymas.
Maitinimas renginiuose organizuojamas tam skirtose vietose.

Darbo organizavimas. Pasibaigus karantinui visi darbuotojai gali grįžti į darbo vietas.

Ugdymas. Pasibaigus karantinui visur gali būti atnaujinamas kontaktinis ugdymas.

Socialinė globa, sveikatos sritis. Leidžiamas pacientų lankymas gydymo įstaigose, gavus įstaigos leidimą ir laikantis nustatytos lankymo tvarkos.

Nuteistųjų ir suimtųjų lankymas. Pasibaigus karantinui atnaujinamas lankymas įprasta tvarka.

Vaikų vasaros stovyklos. Galimos organizuojant 30 asmenų grupes, tačiau su Galimybių pasu asmenų skaičius neribojamas.

	Kultūrinė veikla ir renginiai
	Kultūros įstaigų lankymas ir fizinis lankytojų aptarnavimas.
Kino teatrų ir kino klubų paslaugos teikiamos, profesionaliojo scenos meno įstaigų salės lankomos bei komerciniai ir nekomerciniai kultūros, pramogų, sporto renginiai, šventės, mugės, festivaliai ar kiti tam tikrą laiką trunkantys organizuoti žmonių susibūrimai viešoje vietoje iš anksto nustatytu laiku (toliau visos šiame punkte nurodytos paslaugos ir veiklos vadinamos renginiais) organizuojami užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi, būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas ir laikantis šių reikalavimų:

· uždarose erdvėse organizuojamuose renginiuose gali dalyvauti ne daugiau nei 250 žiūrovų ir (ar) dalyvių, žiūrovai ir (ar) dalyviai renginį stebi tik iš sėdimų vietų (išskyrus atvejus, kai organizuojamos gyvūnų parodos), užpildoma ne daugiau kaip 50 proc. visų sėdimų vietų, vyresni nei 6 metų žiūrovai ir (ar) dalyviai viso renginio metu dėvi kaukes, išskyrus Vyriausybės nutarimo 3 punkte numatytas išimtis. Prekiauti maistu ir gėrimais ir teikti kitas paslaugas renginių vietose draudžiama;
· atvirose erdvėse organizuojamuose renginiuose gali dalyvauti neribotas skaičius žiūrovų ir (ar) dalyvių, žiūrovai ir (ar) dalyviai renginį stebi tik iš sėdimų vietų (išskyrus atvejus, kai organizuojamos gyvūnų parodos), vyresni nei 6 metų žiūrovai ir (ar) dalyviai viso renginio metu dėvi kaukes, išskyrus Vyriausybės nutarimo 3 punkte numatytas išimtis. Prekiauti maistu ir gėrimais ir teikti kitas paslaugas renginių vietose draudžiama;
· kultūros įstaigos, bibliotekos, valstybės archyvų skaityklos, pažintiniai ir mokomieji takai, parkai, muziejai, galerijos ir kitos ekspozicinės erdvės, zoologijos ir botanikos sodai lankomi, kultūros centrų mėgėjų meno kolektyvų repeticijos vykdomos bei ekskursijos organizuojamos uždarose erdvėse užtikrinant 10 m2 lankomą plotą vienam asmeniui (išskyrus, kai lanko tik Galimybių pasą turintys asmenys), atvirose erdvėse netaikant ploto vienam asmeniui ir asmenų skaičiaus ribojimo.
Renginiuose būtina užtikrinti, kad tarp sėdinčių žiūrovų būtų išlaikytas 2 metrų atstumas arba tarp vienoje eilėje sėdinčių žiūrovų būtų laisvos dvi sėdimos vietos. Gretimas sėdimas vietas gali užimti ne daugiau kaip 2 asmenys iš tos pačios šeimos, namų ūkio ar kartu atėję į renginį – tokiu atveju žiūrovai sodinami „2+2“ principu, kai vienoje eilėje dvi sėdimos vietos yra užimtos, dvi sėdimos vietos – laisvos. Renginio organizatoriai privalo užtikrinti atstumo tarp sėdimų vietų kontrolę viso renginio metu. Visos renginių organizavimo būtiniosios sąlygos nustatytos Operacijų vadovo sprendime.
	Kultūrinė veikla ir renginiai. Dalyvių skaičius neribojamas renginiuose, vykstančiuose atviroje erdvėje.
Renginiai, vykstantys be Galimybių paso, gali vykti tik dalyviams/žiūrovams sėdint. 
Uždarose erdvėse vykstančiuose renginiuose be Galimybių paso galimas 75 proc. užpildymas.
Maitinimas renginiuose organizuojamas tam skirtose vietose.


	Viešasis maitinimas ir kitos pramogų vietos
	Draudžiama viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, lošimo namų (kazino) ir lošimo automatų, bingo salonų, lažybų ir totalizatorių punktų veikla, išskyrus kai:

· maistas tiekiamas išsinešti arba pristatomas fiziniams ir juridiniams asmenims kitais būdais;
· viešojo maitinimo paslaugos teikiamos įmonių, įstaigų ar organizacijų, kuriose vykdomas pamaininis darbas, darbuotojams šių įmonių, įstaigų ar organizacijų teritorijose ir (ar) patalpose;
· viešojo maitinimo paslaugos teikiamos ugdymo, socialinių paslaugų, asmens sveikatos priežiūros, krašto apsaugos, pataisos įstaigose, tardymo izoliatoriuose, Valstybės sienos apsaugos tarnybos prie Lietuvos Respublikos vidaus reikalų ministerijos Užsieniečių registracijos centre ar kitose įstaigose, kuriose būtina užtikrinti maitinimą pagal įstaigos veiklos specifiką, oficialių delegacijų nariams ir jų priėmime dalyvaujantiems asmenims;
· viešojo maitinimo įstaigų, restoranų, kavinių ir barų veikla vykdoma jūrų ir oro uostų keleivių išvykimo terminaluose, kai užsakytas maistas ir gėrimai vartojami prie staliukų, prie vieno staliuko leidžiant sėdėti ne daugiau nei 2 asmenims, išskyrus vienos šeimos ir (ar) vieno namų ūkio narius;
· viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, lošimo namų (kazino) ir lošimo automatų, bingo salonų, lažybų ir totalizatorių punktų veikla vykdoma, kai užsakytas maistas ir gėrimai vartojami prie atvirose erdvėse esančių staliukų ir kai veikla vykdoma atvirose erdvėse.
· apgyvendinimo paslaugas teikiančių įstaigų paslaugų gavėjams teikiamos viešojo maitinimo paslaugos apgyvendinimo paslaugas teikiančių įstaigų teritorijose ir (ar) patalpose.
SVARBU: visais atvejais turi būti užtikrinamos valstybės lygio ekstremaliosios situacijos operacijų vadovo nustatytos asmenų srautų valdymo, saugaus atstumo laikymosi, būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis.
	Viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, lošimo namų (kazino) ir lošimo automatų, bingo salonų, lažybų ir totalizatorių punktų veikla leidžiama, užtikrinant reikalavimus dėl saugaus atstumo ir kitus bendrus saugos reikalavimus. 

	Prekyba ir paslaugos
	PREKYBA
· parduotuvių, turgaviečių ir kitų viešų prekybos vietų veikla organizuojama užtikrinant 10 m2 prekybos plotą vienam lankytojui (išskyrus atvejus, kai aptarnaujami tik Galimybių pasą turintys asmenys) arba vienu metu aptarnaujant ne daugiau kaip vieną asmenį.
PASLAUGOS
· paslaugos, teikiamos kontaktiniu būdu, teikiamos užtikrinant 10 m2 paslaugos teikimo plotą vienam paslaugos gavėjui (išskyrus transporto priemones, apgyvendinimo paslaugų teikimo vietas, ir laisvalaikio, sporto įrenginių eksploatavimo, sporto klubų, kūno rengybos centrų, pramogų, poilsio, baseinų, pirčių (išskyrus viešąsias pirtis, skirtas asmenų higienos poreikiams tenkinti), diskotekų, šokių salių paslaugų teikimo vietas bei kai paslaugos teikiamos tik Galimybių pasą turintiems asmenims) vienu metu aptarnaujant ne daugiau kaip vieną paslaugos gavėją;
· laisvalaikio, sporto įrenginių eksploatavimo, sporto klubų, kūno rengybos centrų, pramogų, poilsio, baseinų, pirčių (išskyrus viešąsias pirtis, skirtas asmenų higienos poreikiams tenkinti), diskotekų, šokių salių paslaugos teikiamos užtikrinant 20 m2 paslaugos teikimo plotą vienam paslaugos gavėjui (išskyrus aukšto meistriškumo sporto pratybas, pramoginius laivus, pirtis ir atvejus, kai paslaugos teikiamos tik Galimybių pasą turintiems asmenims) arba vienu metu aptarnaujant ne daugiau kaip vieną paslaugos gavėją.
SVARBU: visais atvejais turi būti užtikrinamos valstybės lygio ekstremaliosios situacijos operacijų vadovo nustatytos asmenų srautų valdymo, saugaus atstumo laikymosi, būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis taisyklės.

	Prekyba ir paslaugos gali būti teikiamos įprasta tvarka. Uždarose patalpose išlieka reikalavimas dėvėti apsaugines veido kaukes.

	Darbo organizavimas
	Valstybės ir savivaldybių institucijose, įstaigose, valstybės ir savivaldybių valdomose įmonėse bei privačiame sektoriuje darbas organizuojamas ir klientai aptarnaujami taip, kad būtų užtikrintos valstybės lygio ekstremaliosios situacijos operacijų vadovo nustatytos asmenų srautų valdymo, saugaus atstumo laikymosi, būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygos, arba nuotoliniu būdu. Privaloma užtikrinti būtinųjų neatidėliotinų įstatymų nustatytų funkcijų (darbų) atlikimą.
	Visi viešojo ir privačiojo sektorių darbuotojai gali grįžti į savo darbo vietas. Uždarose bendro naudojimo patalpose, taip pat organizuojant susirinkimus išlieka reikalavimas dėvėti apsaugines veido kaukes, kitais atvejais jų dėvėjimas turi būti apspręstas vidaus tvarkos taisyklėse. 

